
PIERCIO  M‘KEOGH,  Auctore. 


T^Ropter  nexum  adeo  mirabilem,  qui  ven- 
,  triculum  inter  et  univerfum  corpus  in¬ 

tercedit,  primarum  confenfus  organum  me- 
,  ritb  habetur.  Et  hoc  non  inepte  fadum,  at- 
1  tentio  vel  levillima  ad  morbidas,  quibus  obji¬ 
citur  corpus  humanum  mutationes,  fatis  fu- 
perque  demonllrat. 

Hiftoria  medicinae  e  temporibus  etiam  anti- 

I  quiflimis,  innumera  protulit  documenta,  qui- 

% 

\ 

A  bus, 

bus,  commoda,  ex  attentione  huic  confenfui  ha¬ 
bita,  oriunda  clare  elucefcant ;  et  fane,  mu¬ 
nere,  quo  fungitur  ventriculus,  bene  perfpedo, 
nemini  mirum  erit  affedliones  hujus  organi  va¬ 
rias,  facile  cum  toto  corpore  communicari. 
Talem  confenfum,  organum  inter  concocPdoni 
cibi  dicatum  et  reliquas  corporis  partes,  fuis, 
et  his  haud  levis  momenti  uQbus  infervire,  im¬ 
primis  perfpicuum  eil. 

Morborum  quibus  patet  ventriculus,  alii, 
qui  eum  primario  afficiunt,  idiopathici ;  dum 
alii,  per  confenfum  hoc  organum  inter  et  alias 
partes,  oriundi,  fymptomatici  merito  haben¬ 
tur  ;  de  his  non  hic  locus  dicendi.  Ex  illis 
dyfpepham,  tam  ob  frequentiam,  quam  ob 
moleftiffima  quse  nonnunquam  inducit  mala^ 
argumentum  hujufce  opufculi  felegi. 

Hanc  morbi  definitionem  tradidit  Culle- 
Nus  jure  cel.  :  “  Anorexia,  naufea,  vomitus, 
inflatio,  rudius,  ruminatio,  cardialgia,  ga- 

ftrodynia, 

ftrodynia,  pauciora  faltem  vel  plurii  ho- 
**  rum  fimul  concurrentia,  plerumque  cum 
“  alvo  adtlrida,  et  fine  alio  vel  ventriculi  ip- 
“  fius,-  vel  aliarum  pirtium,  morbo 

i  Dyjpepfia  omni  temperamento,  et  fexui 

-  communis  ‘exiilit. 

#  *  * 

Symptomata,  nullo  definito  ordine  fefe 
ollendunt.  In  diverfis  segris  ferie  admodum 
varia  femet  invicem  excipiunt ;  nec  ullus  ordo 
excogitari  potefi,  qui,  pric  aliis,  praxi  infer- 
viat.  Tantum  revera  natura  caufae  occafio- 
nalis,^  habitu  corporis,  et  prefertim  ftatu 
mentis,  afficiuntur  fymptomata,  ut  morbus, 
proteo  mutabilior,  fixis  legibus  fuos  percur- 
rere  gradus  omnino  recufet. 

Signa  tamen,  ut  fupra  tradita,  quantum  li¬ 
mites,  quibus  definitio  circumfcribi  debet,  fi- 

A  2  nant, 

Vid.  Cui.  Synop-  Nofol.  Method.  tom.  II.  cl.  t,  ord.  2. 

gen.  45- 


* 

nant,  nihil  cui  objici  poteft,  me  judice  ha¬ 
bent, 

^ger,  imprimis,  de  fenfu  ponderis,  et  ven¬ 
triculo  molefte  dhlento,  conqueritur ;  dolor 
circa  prrecordia  obtufus  fentitur  ;  rudus  va¬ 
rii  generis  ingrati,  naufea  faspe  ad  vomitum 
ufque,  faftidium  cibi  nunc  accedunt  ;  hoc 
fy^iptonta  11  diutius  perflet,  alia  mala  haud 
levia  inducit  ;  et  corpus,  defedu  nutrimenti, 
gradatim  exhauflum,  lenta  denique  macie 
conficitur.  Efl  quando  autem  appetentia  cibi 
praeter  modum  intenditur,  et  aeger,  pro 
afpedu  lugubri,  deprelTo,  qui  fepe  hunc 
morbum  comitatur,  vultum  hilarem,  curis 
vacuum,  male  querelis  congruentem,  exhi¬ 
bet. 

Aliquando  appetitus  depravatur,  et  defide- 
rio  rerum  non  efculentarum  tenetur  aegro¬ 
tans. 

Inflatio 

Inflatio  ventriculi  mblefta  fa'pe  adell,  qua, 
flatu  fuiliim  erumpente,  plerumque  levatur  ; 
fimul  quoque,  cum  aere  extricato,  cibus  ipfe, 
more  ruminantium  animalium,  ad  os  furgit. 

Doler  acerbus,  acutus,  urens,  priefertim  in 
provecfliore  morbi  ftadio,  circa  regionem  epi- 
gaftricam,  plerumque  incommodum  haud  leve 
aegro '  faceflit ;  per  intervalla  redit,  iubitoque 
iterum  decedit,  et  faepe  ita  loco-  fixus  eft,  ut 
partem,  qua  dolor  infidet,  digito  accurate 
monftrare  queat  aeger.  Alvus  fere  adflricla 
manet,  nunc  autem  folito  liquidior  fluit  ;  lin¬ 
gua  muco  tenaci  obdudla  ;  litis  urgens,  prae- 
fertim  auroram  verfus ;  cutis  arida,  frigus  ar- 
tuum  inferiorum  ;  oculi  fqualidi,  hebefcentes  ; 
vultus  depreflus,  languidus ;  faepiflTime  fe  co¬ 
mites  dyfpepliae  adjungunt. 

Saepe  de  vertigine,  vifus  hebetudine,  tin¬ 
nitu  aurium,  dolore  capitis,  ut  plurimum 

tranfverfim 

tranfveriim  frontem  lancinante,  conqueritur 
seger. 

Ex  (latu  pulfus  nihil  certi  cogi  poteil,  ni(i 
forfan  ex  eo  medicus  judicium  aliquod  ferre 
potefl,  an  innumera  quibus  asgri  credunt  fe 
obfideri  mala,  fida  funt ;  et  imaginationi 
malis  femper  inherenti,  debeantur.  In  nullo 
alio  morbo,  nexus  ardiifimus  quo  mens,  et 
corpus,  fibi  invicem  conjunguntur,  auxilium¬ 
que  vicifiim  praebent,  clarius  fefe  oflendit. 

De  hoc  commercio  medicus  et  metaphjfi- 
cus  haud  parvi  nominis  agens,  fequentem 
protulit  fententiam  :  “  The  mind  and  body 

are  io  intimately  conneded,  and  have  fuch 
“  an  influence  upon  one  another,  that  the 
“  conftitution  of  either,  examined  apart,  can 
“  never  be  thoroughly  underftood 

Dyfpepfia 

*  Vide  Gregory’s  Comparative  View  of  the  State  and  Fa- 
culties  of  Man  with  thofe  of  the  Animal  World, 

Dyfpepfia  laborantes  multa  mala  fsepe  fibi 
fingunt,  quic  revera  non  exifiunt;  neque  ullus 
datur  morbus,  quin  eo  pledluntur,  fi  quere- 
moniis  importunis  ulla  fit  fides.  Adeo  enim 
mens  labctadatur  moibo,  ut  ajgri,  malis  fem- 
per  inhiantes,  pclfima  quaeque  ominantes,  et 
animos  contra  medicinam  faepe  pertinaciter 
obfirmantes,  trillitiie  fe  totos  dent. 

Malo  ingravefcente,  fomnus  vel  omnino  cl- 
fugit,  vel  quies  parum  recreans  diris  infomniis 
aegrum  turbat.  Signa  morbo  pedetentiiii  in 
pejus  ruente,  quoiidie  graviora  tiunc,  corpus 
languet,  motus  etiam  lenifiimus  exhaurit  ; 
tandem  hydrops,  priefertim  artuum  inleriu- 
rum,  febris  hcdica,  diarrhoea,  et  alia  prx- 
nuncia  haud  ambigua  mortis  fuperveniunt.  ' 

Terminationes  autem  hujus  morbi  fupra 
traditae,  raro  fefe  oflendunt ;  frequentius 
multo  dyfpepfia,  modo  medicina-  apte  pare¬ 
tur,  et  aeger  preceptis  obtemperet,  in  fal  li¬ 


tem 

tem  cedit.  Haud  raro  in  longum  tempus, 
etiam  per  annos  integros,  multum  molefti^e 
gignens  perflat. 

Omnia  ligna  jam  memorata,  ut  cel.  Cul- 
LENUs  recle  monuit,  in  eodem  aegro  raro,  li 
unquam  fefe  ollendunt  ^  fi  plura  eodem  tem¬ 
pore  appareant,  dyfpepliam  adeffe  optimo 
jure  colligitur. 

Antequam  fymptomatum  molelliorum,  qui¬ 
bus  in  decurfu  morbi  pledlitur  aegrotans,  ra¬ 
tionem  reddere  aggrediar,  non  a  re  foret  pau¬ 
ca,  quae,  fana  alimentorum  concodlione,  pera¬ 
guntur,  quam  breviter  perftrinxilTe  :  omnia 
hic  perpendere,  qure  de  hac  nobiiiffima  func¬ 
tione  jam  detecla  funt,  me  a  propolito  toto 
coelo  defledleret.  Cibus  ore  contritus,  cum 
laliva  probe  commixtus,  cnlophago  traditur,  vi 
ejus  mufculari  ad  ventriculum  deferendus ;  ibi 
per  aliquod  tempus  detinetur,  adtioni  fucci  ga- 
llrici  fubjicitur,  qui,  vi  folvente  haud  ambigua 

pollens, 

pollens,*  eum )inimairam'imollemV  fluidam,  re¬ 
ducit  ;l(  aliquantulum  fermentationis  quoque 
lubefle,  probabile  ell.  -  m.s  -  i* 

“  Anorexia.”  Quoniam  appetentia  cibi  e 
flatu  fucci  gaftrici  pendet,  hoc  aliquo  vitio 
peccante,  anorexiam  inde  fublecuturam  haud 
mirum j  erit  ;  'caufe  praeterea  quotquot  vim 
ventriculi  murcularem  infirmant,  anorexiae 
originem  praebeant. 

IU['  ■! 

“iNaufea,  vomitus.”  Ha^c  fymptomata, 
gradu  forfan  folum  diferepantia,  e  motu  ven- 
triculir  et  oelbphagi  inverlb  oriri  videntur. 
Caufae,  quibus  excitari  queant,  etli  variae  ad¬ 
modum,.,  ad  duo  capita  haud  inepte  referun- 
turt:  fcilicet,  quae  in  ventriculum  diredle 
agunt ;  et  quae  alias  partes  primum  afficiunt, 
ventriculumque,  per  confenfum  quem  egre¬ 
gium  habet,  in  mali  confortium  rapiunt. 

-  jul  mon-M, 

Ut  illae jefFedus  fuos  edant,  intelledu  nequa- 

B 


quam 

quam  difficile  eil ;  quomodo  autem  hae  ven¬ 
triculum  morbi  participem  faciant,  enodari 
haud  facile  poteil ;  hoc  tamen  ad  confenfum 
quem  ventriculus  cum  aliis  partibus  habet, 
referri  folet. 

“  Inflatio.’’  Si  nobifcum  reputemus  quam 
apta  fit  maffii  e  carne  frugibufque  conflata, 
faliva  commida,  calori  corporis  fubjeda,  hu¬ 
more  diluta,  aeri  inter  deglutiendum  affumpto 
denique  expolita,  ut  in  fermentationem  ruat, 
concodlionem  cibi  huic  tribui  nemini  mirum 
erit ;  nunc  autem  conilat  fucciim  gallricum 
fermentationi  omnino  adverfari,  etfi  ad  ta¬ 
lem  proclivitatem  fuperandam  non  femper 
valeat ;  pr^fertim  in  dyfpepha  ubi  cibus  ut 
plurimum  diutius  folito  in  ventriculo  male 
affedlo  detinetur,  fuccus  gaflricus  vitio  forfan 
peccans  ad  proclivitatem  hujufmodi  tempe¬ 
randam  omnino  impar  exiflit. 

“  Erudlatio,”  ex  aere  fermentatione  extri¬ 
cato,  furfum  erumpente,  deducenda  efl. 

“  Ruminatio 

“  Ruminatio Pars  fluidior  cibi  aere  com- 
mifta  ad  cardiam  afcenJens,  eam  irritat,  ad 
motum  inverfum  ciet,  et  ita  huic  fymptomati 
originem  forfan  praebet. 

“  Cardialgia,”  eft  dolor  acutus,  pungens, 
circa  cardiam  rodens;  e  materia  acri,  con- 
codlione  male  fana  genita,  oriri  videtur ;  vel 
ut  alii  volunt,  fucco  gadrico  acri  fadlo,  car¬ 
diam  irritanti,  releganda  eft.  Et  fane,  quid 
obftat  quo  minus  credamus  cardiam  in  dyfpep- 
(ia  fenfum  magis  acutum  adipifci,  quo  fit  ut  fti- 
muli,  qui,  perftante  fanitute,  nil  mali  conci- 
tarint,  nunc  haud  pavum  moleftiae  faceftant  ? 

4 

“  Gaftrodynia,”  ut  Hoffmano  vifum  eft,  e 
fpafmo,  vel  ventriculi  atonia  pendet.  Hoc- 
ce  fymptoma  fenfu  caloris  nequaquam  co¬ 
mitatur,  fecus  ac  in  cardialgia  accidit. 
Spafmi  (ut  bene  monuit  clar.  Ruther- 
ford)  faepe  non  totum  ventriculum  corri¬ 
piunt,  fed  in  quibufdam  tantum  partibus  eum 

B  2  afliciunt ; 

afficiunt ;  ubi  cibus  fpafmo  compreffus,  fur- 
fum  pellitur^. 

Alvus  adflridla.”  Haec  torpori  a  ventri¬ 
culo  inteftinis,  propter  nexum  ard:iffimum  quo 
hae  partes  conjunguntur,  communicato,  re¬ 
ferri  poteft ;  ad  hoc  quoque  accedit  quod  in 
flatu  ventriculi  dyfpeplia  induclo,  cibi  diutius 
folito  in  eo  retinentur,  quod  ad  hoc  fympto- 
ma  gignendum  haud  parum  conferat. 

“  Diarrhoea,’’  etli  nequaquam  femper  in  dyf- 
pepiia  adeft,  aliquando  autem  infeflat ;  e  cibo 
remora  acrimoniam  fibimet  na6lo,  inteftina 
fubinde  ad  motum  audlum  ciente,  forfan 
pendet. 

Nunc  fymptomatum,  qu^  maxime  atten-. 
tionem  merentur,  ratione  reddita,  proxime 
agendum  eft,  de 

CAUSIS 


*  In  Praelefl.  Clin.  ann,  1800. 

CAUSIS  REMOTIS, 

Qu.e  fane  H 

. “  Adeo  funt  multa  loquacem 

“  Dclaffare  valent  Fabium.” 

Omnes  tamen  haud  inepte  ad  duo  capita  redi¬ 
guntur  :  fcilicet  qunc  in  ventriculum  recle 
agunt,  et  quae  eum  per  confenfum  afficiunt. 

Prioris  Generis  sunt : 

1.  Abufus  iedantium,  qualia  funt  thea,  cof- 
fea,  liquores  fpirituoli,  nicotiana,  opium, 
acefeentia. 

2.  Liquores  jufto  calidiores  nimis  frequenter 
aflumpti. 

3.  Cibi  nimia  ingurgitatio. 

4.  Vomitus  frequens,  vel  arte  concitatus,  vel 
fponte  fuboriens. 


^UJE 


5.  Saliva  copiolius  exputa. 

AD  Posterius  Pertinent  sunt : 

Vita  fedentaria  ;  pathemata  mentis  ;  llu» 
dium  nimis  intenfuni ;  venus  immodica ;  aer 
frigidus,  humidus,  corpori  praefertim  otio  lan¬ 
guenti,  admotus. 

In  his  caufis  enumerandis  ordinem  Culle- 
Ni,  utpote  optimum  fecutus  fum,  cui  forfan 
nihil  ullius  momenti  objici  poted.  An  autem 
acefcentia  inter  fedantia  redle  annumerentur 
necne,  judicent  peritiores. 

Rationem  reddere  modi  quo  omnes  hae  caufe 
labem  ventriculo  inferant,  limites  hujufmodi 
dilfertationis  longe  excederet;  adio  quarun- 
dam  admodum  obfcura  eft ;  pauca  igitur  de 
modo  quo  agunt  dicenda  funt. 

Thea  ;  coffea.”  Experimenta  Dodloris 

Smith 

Smlth  *  fatis  luculenter  probarunt  infufurn 
iheae  fortioiein  vi  haud  exigua  fedante  pollere. 
Dr  Lettfomm  f  eandem  opinionem  confirmat. 
ElVeclus  quoque,  quos  cel.  Cullenus  narrat 
fe  ex  ufu  theee  percepifle,  haud  ambigue  de- 
monflrant  eam  vi  narcotica  praeditam  efTc. 
Haec  funt  verba  :  “  I  have  a  flomach  very  fen- 
“  fible,  which  I  have  found  to  be  hurt  by 
“  tea,  which  I  attributed  to  the  w^arm  water ; 
“  but  having  ufed  forne  indigenous  plants,  I 
“  found  no  harm  enfue  ;  and  this  1  have  re- 
“  peated  above  hfty  times  f Videtur  quo¬ 
que  theam  vi  quadam  aflringente  pollere. 

Quidam  perhibent  cotleam  vim  aflringentenl 
et  antifepticain  liabere,  dum  alii  contendunt 
eam  eftedus  fcdantes  edere  ;  utcunque  ha3c  fe 
habeant,  pauci  negant,  quin  coffea  immodice 
aflumpta,  ad  dyfpepfiam  inducendam  par  fit. 

Dum 


*  De  Aflione  Mufculari. 
f  Lettfomm’s  Hiftory  of  the  Tea-plant. 
\  Vide  Culkn’s  Materia  Medica. 

Dum  hae  dotes  theae,  et  cofFe^e  facile  forfan 
concedaintur,  effedlus  aquae  calidae  fCum  iis 
affatim  affumptae,  non  fane  defpiciendi  funt  ; 
vis  folvens,  infirmans,  qua  liquores  nimis  ca¬ 
lidi  pollent,  notiffima  efl. 

“  Liquores  fpirituofi,”  quorum  abufus  ma¬ 
lis  fere  innumeris  originem  probet,  hic  optimo 
jure  recenfentur ;  hi  corpus  primum  effica- 
ciffime  flimulant,  excitant,  gratamque  aegro 
hilaritatem  conciliant,  brevi  duraturam,  in 
contrarium  omnino  tandem  defituram  ;  de¬ 
bilitas  quoque  et  languor  infignis,  flimulo  prm- 
greffo  pro  rata  parte  refpondentes,  brevi  fu- 
perveniunt,  eundemque  flimulum  iterum  de- 
pofcunt,  audtis  dofibus  fubinde  repetendum  ; 
tandem 

- “  The  fubtile  draught 

“  Fafter  and  fooner  fvvells  the  vital  tide, 

“  And,  with  more  adlive  poifon  than  the  floods 
“  Of  grofler  crudity  convey,  pervades  ; 

“  The  far  remote  meanders  of  our  frame. 

“  Ah  1  fly  deceiver  I  branded  o’er  and  o’er, 

“  Yet  ftill  believ’dl  exulting  o’er  the  vvreck 
“  Of  fober  'Vows  ^  !”  ' 

Opium 

^  Armftrong’s  Art  of  Preferving  Health, 

Opium  eandem  vim  ventriculum  debilitandi, 
folvendi  habere  fatis  lucide  patet. 

% 

Hx  caufe,  qucC  alias  partes  primum  afli- 
ciunt,  vel  in  univerfum  corpus  agunt,  debili¬ 
tatem  generalem  inducunt,  cujus  ventriculus 
brevi  fit  particeps. 

Ex  fupra  didtis  liceat  afiirmare  atoniam  fi¬ 
brarum  mufciilarium  ventriculi,  vel  fucci  ga- 
ftrici  vitium,  dyfpepfiae  Caufam  Proximam  ha¬ 
bendam  efle. 

Diagnosis.  In  dyfpepfia  admodum  necefla- 
ria.  Hyfteria  et  Hypochondriafis  ii  exiftunt 
morbi,  quibus  confundi  priefertim  periclita¬ 
tur. 

Hyfteria  ut  plurimum  repente  invadit,  fse- 
minis  forfan  propria  eft,  globus  adeft,  et  magna 
urinae  limpidae  profufio  paroxyfmum  plerum¬ 
que  praecedit,  mens  quoque  alterno  fletu  et 

C  rifu 

rifu  ludibrio  eft,  quae  omnia  in  djfpepfia  nun¬ 
quam  eveniunt. 

Inter  dyfpepfiam  et  hypochondriafin  diag- 
nofin  ftabilire  multis  in  cafibus  perdifficile  eft , 
huic  enim  haud  raro  illius  fymptomata  con-» 
junguntur,  et  vice  verfa.  Cullenus  autem 
opinatur  hypochondriali  fymptomata  dyfpep- 
tica  femper  minus  violenta  efte,  imo  aliquan¬ 
do  deefte,  dum  timiditas  immodica,  moeror, 
languor,  mali  fufpicio,  femper  plufminufve 
adfunt ;  dyfpepfia  vero  fymptomata  ei  propria 
magis  fatigare,  dum  timiditas,  triftitia,  &c. 
aliquando  defunt,  aliterque  quam  comites  ad- 
ventitii  eftimari  non  debent.  Anne  fides 
obfervationi  audlorum,  nempe :  Dyfpepfiam 
plerumque  temperamentum  fanguineum,  hy- 
pochondriafin  vero  melancholicum  adoriri,  nec¬ 
ne  ?  judicent  peritiores.  Praxis  hodierna  ta¬ 
men  difcrimen  hocce  parvi  pendet,  quoniam 
utrifque  morbis  fanandis  remedia  fere  femper 
eadem  funt. 


Quidam 


s 

Quidam  chlorofin  a  dyfpepfia  fecernere  ne- 
ceflarium  duxerunt ;  menfibus  autem  deficien¬ 
tibus  prior  clare  innotefcit. 


Podagra  atonica  derepente  impetum  acerri¬ 
mum  facit ;  hoc  igitur  et  praegrefiis  aegri  ma¬ 
lis  a  dyfpepfia  dignofcenda  ell, 

« ' 

Quando  figna  dyfpepfise  fchirro  pylori  fu- 
perveniunt,  dolor  magis  fixus,  pungens  urget, 
preflu,  vel  li  in  latus  dextrum  decumbat  aeger, 
ingravefcit;  ingella  quoque  paucis  poft  paftum 
horis  faepe  rejiciuntur. 

“  Prognosis”  aetate  aegri,  vehementia  et  dura- 
tione  fymptomatum,  caufifque  quibus  inducun¬ 
tur  fedulo  perpenfis,  fiabilienda  ell ;  quo  junior 
aegrotans,  quo  brevior  duratio  et  leviora  figna, 
eo  facilius  in  falutem  cedit  morbus.  Dyfpep¬ 
fia  ipfa  raro  lethalis,  aliis  tamen,  et  quidem 
gravifiimis  morbis,  hydropi,  febri  hedicae,  8tc. 
haud  raro  originem  praebet. 

C  2 

RATIO  MEDENDI. 

Medendi  confilia  ad  tria  apte  referri  pof- 
funt,  nempe, 

1.  Caufas  remotas  evitare. 

2.  Symptomata  molefta  quae  urgent  levare. 

q.  Tonum  ventriculi  rellituere. 

Quod  ad  primum  attinet ;  caufcs  remotas^ 
(qualefcunque  has  fuerint,  ii  agere  perdent), 
quam  primum  removenda  funt.  Hoc  utcun¬ 
que  limplex  primo  afpedlu  appareat,  fuis  dif¬ 
ficultatibus  non  femper  caret. 

^grum  admonere  de  caufis,  quibus  induci¬ 
tur  morbus,  raro  opus  gratum  aut  facile  ed, 
quippe  fe,  ut  credit,  faepe  impune  his  caufis 
obtulit  5  obdat  quoque  vitas  genus  parum  ido- 

neumy 

iieum,  prava  confuetudine  confiraiatuni,  ob- 
llanc  voluptates  ipfo  faepe  morbo  pejores. 
Hinc  praeceptis  adeo  ingratis  obtemperare  non 
facile  adducuntur ;  pravae  igitur  confuetu- 
dines  non  fubito  ex  toto  abrumpendae  funt, 
fed  gradatim  imminuendx,  et  hoc  modo  vo¬ 
luptates  maxime  diledas  tandem  appetere 
delinunt. 

2.  Symptomata  molejla  hvanda  funt ;  non 
folum  prima:  origini  mali,  quando  fieri  potell, 
ftrenue  occurrendum  eft,  fed  fymptomata, 
qucC  faepe  haud  parum  moleftue  faceflunt,  fe- 
dulo  mitiganda  funt,  quorum  fequentia  maxi¬ 
me  attentionem  libi  vindicant. 

“  Anorexia,  naufea,  vomitus.’'  Hxc,  ut 
alibi  jam  didum  eh,  varias  agnofeunt  caufas ; 
remedia  igitur  pro  diverfitate  caularum  varient 
oportet.  Si,  ut  plerumque  evenit,  ex  cibo  crudo 
male  concodo  ventriculum  gravante,  irritante, 
^  procedant, 

procedant,  fi  lingua  fit  fordida,  muco  abduda, 
fi  fitis  et  dolor  capitis  urgeant,  ad  emetica  le¬ 
niora  confugiendum  efl;.  Ipecacuanha,  vel 
chamcemeli  florum  infufio  quam  optime  his 
fymptomatibus  levandis  inferviunt ;  quoniam 
autem  vomitus  nimis  frequens  inter  caufas 
dyfpepfiae  remotas  redle  accenfeatur,  femper 
cavendum  efl:  ne  vomitum  nimis  faepe  cien¬ 
do  ventriculus  magis  adhuc  infirmetur.  Si 
quando  vomitus  graviter  urgeat,  haud  fa¬ 
cile  compefcendus,  hauftus  falini  eflervefcen- 
tes  et  enemata  anodyna  optatos  faepe  praeftant 
elfedlus ;  aliquando  materiam  acrem  flagnan- 
tem,  deorfum  purgare  convenit;  tunc  rheum, 
vel  aloes,  adhibenda  funt.  De  forma  qua  op¬ 
time  aflumi  polTunt,  faepe  ambigitur ;  fi  forma 
folida,  nil  grati  adje(5lo,  aflTumantur  naufeam 
excitent,  brevi  forfan  iterum  rejicienda.  Re¬ 
media  femper  autem  forma  minime  ingra¬ 
ta  aegro  propinanda  funt ;  mala  auterh,  qu^ 
e  liquoribus  fpirituofis,  vel  aromatibus  nimis 

libere 

libejce  adjedis,  proveaiunt,  noa  conteainenda 

I  4*v  T-  •» 

ProfelTor  oliin  in  hac  Academia  digniflimus 
ferio  filium  admonuit  ne  liquores  fpirituofos 
dyfpeplicis  et  pr^fertim  fexui  molliori,  conce¬ 
deret.  Hi  igitur  djfpepfia  laborantibus,  fi 
omnino,  parcilfime  faltem  permittendi  funt. 

,  j 

Si  quando  naufea  et  vomitus  ex  exhalatione 
per  cutem,  defedu  exercitationis  fupprefla, 
oriantur ;  hac  reftituta,  illi  fummoveantur. 

“  Cardialgia.”  Quoniam  hanc  afTedionem 
moleftam  ex  acido  nimis  abundante  oriri  fupra 
pofuimus,  ei  igitur  rede  antacidis  et  abfor- 
bentibus,  fcilicet,  ammonia,  creta,  magnefia 
uda,  occurritur. 

“  Gafirodynia,’’  fi  e  fpafmo  pendeat,  and- 
fpomodica  prae  omnibus  conveniunt,  et  haec 

fane  : 

fane  :  opium,  aether,'' affafetida,  remedia 

eflicaciilima  merito  habentur. 

“  Alvus  adftrida/’  E  nexu  admodum  arc¬ 
to,  quo  ventriculus  et  inteftina  conjunguntur, 
illo  male  afFeclo,  fi  haec  in  confenfum  rapian¬ 
tur,  caufa  in  promptu  eft.  Levatio  hujus 
fymptomatis,  fi  ventriculus  admodum  laedatur, 
per  cljfmata  emollientia  molienda  eft ;  fin 
autem  ftoiiiachus  ferat,  laxantia  leniora,  ut 
magnefia,  rheum,  feparatim,  vel  conjundta 
antiponenda  funt. 

Alia  fj m ptom a ta  non  ita  urgent,  ut  aliquid 
fibi  proprium  poftulent. 

Inflatio”  autem  qose  fsepe  molefte  adeft,  car- 
minativis  et  cardiacis,  lenienda  eft  ;  olea  ftilli- 
titia  mentha  piperitidis,  nucis  mofchat^,  anifi, 
fimiliaque  optime  conveniunt.  Prava  autem 
confuetudo  ad  aliquid  grate  ftimulans,  propter 
leviffimam  moleiliam,  femper  confugiendi,  non 


nimis 

uiniis  reprobari  potell.  Hinc  liquorum  fpiri- 
tuoforum  abufus  perdi tiflinuis,  quotidie  ingra- 
vefcens,  tandem  labem  gravillimain  ventriculo 
et  toti  corpori  allaturus.  » 

-  - 

Hic  obiter  obfervandum  eft,  remedia  quae 
adverfus  unum  fymptoraa  valent,  aliis  quoque 
fajpe  eflicaciter  opitulari ;  hujus  generis  eil 
viagnejia^  quae  non  foluin  acori  fortiter  op¬ 
pugnat,  fed  cum  eo  falem  laxantem  generat, 
alvumque  compreflam  folvit.  Eodem  modo 
medicamenta  ex  ahe  non  lolum  alvum  laxant, 
fed  etiam  ventriculum  roborant. 

Si  diarrhoea  cum  acore  conjund;a  fit,  creta 
utrihiue  feliciter  occurrit ;  falem  aftringentein 
cum  acido  ventriculi  format,  quo  diarrhoea  fe¬ 
liciter  fsepe  fub venitur. 

^  Proximum  coniilium  eft  tomim  ventriculi 

> 

tejlituere» 

j' 

Ad  hoc  etiam  ab  initio  refpiciendum  eil ;  et 
femper  cavendum  ne  remedia  ad  ligna  levan¬ 
da  adhibita,  huic  obllent.  Parum  enim  pro¬ 
ficitur,  fi  non  caufis,  unde  profluxerunt  fymp- 
tomata,  fedulo  occurratur.  Remedia  quie 
huic  confilio  conveniunt,  fatis  apte  ad  duo  ge¬ 
nera  referuntur  :  fcilicet  ad  ea  quae  effedlus 
fuos  iii  ventriculum  direcle  exercent ;  et  ea, 
(|Uie,  totum  corpus  corroborando,  tonum  ei 
quoque  impertiunt. 

Ad  primum  genus  pertinent  roborantia  et 
itimulantia.  Quod  ad  roborantia  attinet :  hic 
notari  debet,  ea,  fl  nimis  diu  adhibita  fuerint, 

I» 

effedus  folitos  non  prasftare,  fed  pro  roborante, 
qua  modice  aflumpta  pollent,  vim  infirman¬ 
tem  haud  dubie  oftendunt.  An  hoc  vi  nar¬ 
cotica,  ut  CuLLENo  perfuafum  efl,  tribuen¬ 
dum  fit,  an  alii  et  adhuc  prorfus  ignotae  caufe 
referendum,  fiatuere  non  meum  efl. 

Inter  roborantia,  “  amara,’’  ut  gentiana, 
columba,  quaflia,  flores  chamaemeli,  optimo 

merito 

merito  habentur.  Cinchona  quoque  huic  ufui 
quam  optime  infervit.  Aquae  ferratae  multum 
laudatie  fuerunt  ;  fed,.  Profeflbre  Cliemict 
in  hac  alma  Academia,  in  praelediionibus 
fuis  eximiis  monente,  propria  quoque  expe¬ 
rientia  fuadente,  adducor  ut  credam  e  fer¬ 
ro  arte  prxparata  haud  minus  valere,  etiam 

in  multis  cafibus  meliores  eil'e<flus  praedare. 

* 

Horum  quoque,  prout  res  poftulet,  vires  in¬ 
tendi  imminuive  queant ;  neque  fane  boni  ef- 
fedlus,  qui  ex  aquis  mineralibus  proveniunt, 
ferro,  quod  fope  quantitate  admodum  parca 
continent,  omnino  tribuendi  funt ;  juvet  grata 
mentis  occupatio,  juvent  quoque  alacritas  ani¬ 
mi,  jucundum  vitae  genus,  et  fpes  meliorum, 
<]uae  itinera  hujufmodi  facientibus  plerumque 
contingunt.  Stimulantia  varii  generis  in  ufum 
revocata  fuerunt ;  etli  tamen  fymptomata  ad 
tempus  mitigent,  ad  morbum  radicitus  tollen¬ 
dum  p^rum  accommodata  exiftunt.  Stimulus, 
quem  corpori  dant,  fugax  efl,  et  fi  diutius  ufur- 
pata*  fuerunt,  pro  robore  debilitatem  certifTim e 

I 

D  2  comparabunt. 

comparabunt.  Eminent  quoque  inter  caufa^ 
morbi  remotas,  quod  fane  ufum  eorum  in  djf» 
pepfia  plane  prohibet, 

E  falibus  neutris,  fi  adfit  torpor  ventriculi 
et  inteftinorum,  aliquid  boni  forfan  fperan» 
dum  eft. 

Ad  remedia,  quse,  uriiverfum  corpus  robo¬ 
rando,  malo  ventriculi  occurrunt,  tandem 
perventum  eft.  Hujufmodi  funt  exercitatio, 
frigus  rite  adhibitum,  regimen  idoneum. 

De  his  paulo  fufius  agere  forfan  non  abs  re 
foret ;  virtutes  eximias  quibus  pollent'  nemo 
non  facile  agnofcet ;  non  magis  propter  fim- 
plicitatem,  quam  vim,  qua  in  morbis,  prsefer- 
tim  chronicis,  debellandis,  praedita  funt,  lau^ 
dari  merenter. 

» 

Quicunque  fane  innumera  fere  commoda, 
quae,  ex  exercitio  idoneo  fub  pleno  jove,  et  e 
vitae  genere  temperato,  profiuunt ;  quicunque 


vim 

vim  (juam  ineiid,  iiriiiitatem  ^uum  corj^on 
conciliant,  expertas  ell,  probe  leatiet,  quam 
flrenue  dylpepticis  Tuadcnda  dnt  ;  neque  mi¬ 
nora  commoda  e  veftitu  idoneo  fultein  in  hac 
regione  mutabili,  proveniunt. 

Nil  exercitatione  praeftantius  eft  ad  vires 
morbo  fradas  reficiendas :  Omnis  exercitatio 
“  atque  gellatio,  fub  pleno  jove,  et  in  acre 
“  puro,  et  (icco,  et  frigidulo,  fieri  debet.  Eo- 
“  nus  enim  aer  ipfe  inter  efficaciilima  robora n- 
“  tia  remedia  jure  habetur  Exercitatio 
pratfertim  laudatur,  fi  exhalatio  per  cutem  de¬ 
ficiat  ;  fanguinis  circuitum  aequaliter  per  to¬ 
tum  corpus  promovet.  In  ambulatione,  quia 
tunc  artus  inferiores  maxime  exercentur,  faii- 
guis  per  eas  partes  liberius  movetur  ;  et  igitur 
prjefertim  utenda  eil  cum  artus  torpefeunt, 
vel  frigefeunt.  Qyiando  propter  debilitatem 
ad  geftationem  confugiendum  efl:  (nam  ambu¬ 
latio  fi  modo  aeger  ad  eam  valeat,  femper  an¬ 
teponenda} 

*  Confpc^t.  Med.  Theor.  tom.  II.  1117. 

teponenda)  equitatio  pr«  geflatione  in  curru 
ufurpaii  debet.  In  omni  enini  exercita¬ 
tione,  quo  plures  midculi  ad  adionem  cien« 
tur>  eo  meliores  praedat  efFedlus ;  et  quod  non 
levis  momenti  eft,  ^ger  in  equitatione  liberius 
aeri  objicitur  :  “  Purus  praeterea  aer  corpus 
“  reficit  atque  refrigerat,  vires  fortafie  multum 
“  labefadas  confirmat,  cibi  appetitura  et  con- 
‘‘  codioneni  juvat  Iluxhamus  affirmat 

equitationem  ad  morbos  vifcerum  abdomina¬ 
lium  fanandos  prseftantiflimum  efle  reme¬ 
dium  f . 

Quidam  navigationem  multum  laudarunt, 
utpotedyfpepticis  optime  accommodatam;  aliis 
autem  geftationis  modis  certe  cedit ;  et  igitur, 
fere  femper  iis  pofihabenda  eil.  In  exercita¬ 
tione  omnigena,  hoc  in  animo  femper  tenen¬ 
dum  eft,  eam  maximo  cum  beneficio  adhiberi, 
cum  non  folum  corpus  probe  exerceat,  fed 

mentem 

^  Confpedt.  Med.  Theor.  tom.  II.  fe£t,  1038. 
f  Huxbam.  Opufc.  de  morbo  Colico  Damnoniorum,  p.  35. 

mentem  quoque  grate  detineat.  Hinc  vena¬ 
tu:.  et  aucupii  amor  legrum  a  fulitis  curis,  qua 
malum  ficpe  multum  augeant,  clam  lubducit. 
Commodi  ex  hoc  oriundi  exemplum  protulit 
CuLL£NUs  ;  fic  enim  habet :  “  In  one  inllancc 

I  ^ 

a  perlon  who  had  found  no  relief  from  ta- 
king  exercife  in  a  chariot,  was  much  bene- 
“  fited  by  being  put  into  a  fingie-horfe  chaife, 
“  which  required  forne  attention  from  him  to 
“  guide  it  Hoc  forfan  fundamento,  faltem 
ex  parte,  mutationis  coeli,  et  aquarum  medi¬ 
cinalium  nititur  virtus  tantum  jadata.  Dum 
animus  negotiis  infixus  morbum  faepe  haud 
parum  intendit,  mala  haud  leviora  e  defidia 
et  laboris  lenis  evitatione  proveniunt  ;  grate 
l^^tter  detinendus  eft  animus,  non  otio  lan¬ 
guenti  tradendus,  ut  cum  Cancellario  King, 
“  Labor  ipfc  voluptas,”  exclamet  aegrotans : 

“  Hc  thoofes  whofc  labour  entertains 
“  His  vacant  fancy  moft  ;  the  toil  you  hate, 

“  Fatigues  you  foon,  and  fcarce  improves  your  limbs  f.” 

Quod 

*  CuIIen’s  Clinical  Lc^lures,  p.  8i. 
f  Armftrong’s  Art  of  Preferving  Health. 

Qaod  ad  diaetam  attinet  levis  elTe  debet,  mi¬ 
nime  acefcens,  et  concodu  facilis,  parva 
quantitate  (ingulis  vicibus  albami  debet ;  hoc 
modo,  ne  aeger  ventriculum  nocivo  onere  gra¬ 
vet,  melius  praecavetur.  Cibi  leviores,  ut 
^aro  agnina,  vel  vervecina  vel  jufcula  ex  iis 
confedla,  melius  conveniunt ;  carnes  quoque 
avium  fepe  gratm  fiint,  et  tuto  concedantur. 
Hae  firapliciter  alTae  vel  elixae,  quam  illecebris 
coquinariae  corrupta  potius  concedendae  funt ; 
oleofa,  fumis,  fale,  vel  aromatibus  condita 
femper  deneganda  funt.  Vegetabilia  utpote 
ad  fermentefcendum  procliviora  et  inflationem 
ventriculi  faepe  cientia,  parce  omnino  alTumi 
debent. 

Pro  potu  aqua  omnibus  aliis  palmam  facile 
praeripit.  Natura  enim  hic,  ut  in  aliis  fponte 
fuggerit,  quod  humana  induftria  fuperare  fru- 
llra  aggrefla  eft.  Plerumque  autem  aliquid 
meracius  convenit ;  et  aliquantulum  vini  te¬ 
nuioris,  vel  etiam  fpiritus  diftillati,  cum  aqua 

probe 

probe  dilutum,  caute  concedi  poflit!  Liquo¬ 
res  omnes  fermentati  evitandi  funt.  Veftitus 
dyfpepticorum  attentionem  haud  levem  vindi¬ 
cat.  Talis  eflTe  debet,  qui  ad  fuperficiem  cor¬ 
poris  fanguinem  libere  promoveat,  exhalatio¬ 
nemque  per  cutem  rite  fuftineat.  «  r 

In  hac  regione  mutabili  prcefidium  fanitatis 
in  idoneis  veftimentis  faepe  politum  ell ;  ad  ea 
quae  calorem  optime  retinent,  claro  Kumford 
tiam  monftrante,  dirigimur.  “  Nulla  (enim) 
**  res  fanitati  magis  detrimentum  affert,  quam 
“  fubita  aeris,  pr^efertim  calidi  in  frigidum, 
“  et  frigidi  in  calidum,  mutatio  Velli- 
menta  lanea,  praefertim  indulium  laneum,  op- 
tim  os  fsepe  edunt  effeclus ;  non  folum  humo¬ 
rem  e  corpore  exhalatum  abforbet,  fed  calo¬ 
rem  fere  equalem  fervat.  Van  Swietenii  ob- 
fervatio  huc  quoque  fpedlat.  En  verba  !  “  Si 
nudum  corpus  tangant  velles  laneae,  ab  omni 
“  corporis  motu  fridlionis  fpecies  excitatur,  quae 

E  ‘‘  inligniter 


♦  Hoffra  annus. 

infigniter  prodefl.”  Quidam  ufui  lanei  ad- 
verfantur,  propter  malos  efFedlus,  quos,  ex  eo 
aeflate  exuto,  oriri  credunt;  forfan  regula  Boer-^ 
haavii  (tridtius  folito  obfervanda  eft,  qua  mo¬ 
net,  ut  ad  medium  seftivum  deponantur,  proxi¬ 
mo  die  iterum  induendae  veftitus  hiemales. 
Rumford.  cel.  de  hoc  differens  dixit  :  “  It  is 
“  a  midaken  notion,  that  flannel  is  too  warm 
“  a  cloathing  for  fummer.  I  have  worn  it  in 
“  the  hotted  climates,  and  in  ali  feafons  of 
the  year,  and  never  found  the  leaft  incon- 
venience  from  it.  It  is  the  warrn-bath  of  a 
4  perfpiration,  confined  by  a  linen  fhirt,  wet 
“  with  fweat,  which  renders  the  fummer- heats 
‘‘  of  fouthern  latitudes  fo  infupportable,  but 
“  flannel  promotes  and  favours  its  evapora- 
‘‘  tion 

Si  aliquid  boni  e  medicamentis  fperandum 
elt,  vitae  genus  idoneum,  intemperantiae  ne¬ 
quaquam  deditum,  adjuvet  oportet  ;  fm 

minus, 


f  Philof.  Tranf.  vol.  LXXVII, 


DE  DYSPEPSIA. 


minus,  remedia  etiam  eflicaciflima  parum  va-  • 
lebunt :  “  Senfuality  and  intemperance  fub- 
“  jed  men  to  difeafes,  pain,  fliame,  deformity, 

“  filthinefs,  and  anxiety  ;  whereas,  tempe- 
rance  is  attended  with  eafe  of  body,  free- 
“  doni  of  fpirits,  tlie  capacity  of  being  plealed 
“  with  objeds  of  pleafure,  good  opinion  of 
“  others,  pcrfediion  of  faculties  bodily  and 
mental,  long  life,  plenty  &-c. 


“  ’Tis  to  thy  rules,  O  Tcmpcrance  I  wc  owc 
“  Ali  plcalurc  which  from  health  or  ftrength  can  flov', 

“  Vigour  of  body,  purity  of  mind, 

“  Uncloudcd  rcafon,  fcntimcnt  rcfin’d.” 

Pro  remedio  roborante  balneum  frigidum  diu 
et  merito  laudatum  fuit.  Et  fane  dyfpepticis, 
praefertim  propter  confenfum  fuperficiem  cor¬ 
poris  inter  et  ventriculum,  remedium  paratif- 
fimum  jure  habetur  ;  mentem  hilarem  reddit, 
cutem  laxat,  tonum  mufculis,  vigorem  toti 
corpori  conciliat. 

♦  Prieftlcy  on  Ilaitley’s  Tbeory,  prcp.  xliv.  p.  233. 

